Minu poolt siis pakk saadetud ja saajale kohale jõudnud. Esimene vahetusprojekt ja nii pelgasin, et kas saajale ikka meeldib ja on luuletust väärt.      Luuletuseks oli "Päike"    Pikal päeval  puhkusest ei tea ma:  sinu maad nüüd  soojendama pean ma,  jääst pean sulle  nirekesi säratama,  pidupäevaks aias  õisi äratama.  Hommiku hakul  su aknal pean vahti,  päikesejänku  su peos lasen lahti.  Terve päeva  ma sinu pärast  naeratan taevas  ja heldelt säran.  Saad nüüd ehk minuga  sõbraks sa,  aitad mul soojust jagada?  See on nii lihtne  muu siin ei loe,  kui et su kallil  oleks sinuga soe.  (N.Bairam)    ... iga lugemiskorraga märkasin selles jälle midagi uut ning ideid aina tuli. Kui pakk teele saadetud, kiusasin saajat ehk  [URL=http://aastaringlapitoos.blogspot.com/2008/04/pike-sun.html]Maari emmet[/URL] vaid välispidise pildiga foorumis.       No ei oska ju kuidagi nii suuri asju pakkida, siis kasutasin kodust leitud krepp-paberit, lõpuks panin kogu kupatuse tööl allesjäänud monitorikasti. Loodetavasti Maari emme ei arvanud pakki kätte saades, et sealt miski tehnikaime välja kargab :D    Aga paki sees olid sellised asjad:         Päikesepadi, et oleks pehme ja soe ja mõnus.  Päikesejänku, keda pihku püüda.  Päikesekee, millel jäätilgad küljes ning mis päiksesoojusest veepiiskadeks sulavad.  Kallite sõprade raamat ja magusat ka "Maiuspala" näol.                  Kaart oli ka, aga kuna see valmis liiga viimasel hetkel, siis ei tulnud ta välja päris  nii nagu soovisin :(